David Alaba jirrifjuta offerta attraenti mingħand Liverpool … u jilħaq ftehim ma' Real Madrid Id-difensur ta' Bayern Munich, David Alaba, irrifjuta offerta attraenti mingħand Liverpool biex minflok iffirma ftehim ta' qabel il-kuntratt ma' Real Madrid. L-internazzjonali Awstrijak se jitlaq lil Bayern ladarba l-ftehim eżistenti tiegħu jiskadi fis-sajf, u b'hekk itemm esperjenza ta' 11-il staġun mal-ġganti tal-Bundesliga. Liverpool qabel kienu marbuta ma' Alaba, li jista' jilgħab bħala difensur ċentrali jew f'nofs il-ground, iżda issa Real Madrid rebħu t-tellieqa għall-firma tiegħu. Din id-deċiżjoni tiġi minkejja li r-Reds offrew lill-player ta' 28 sena aktar flus kemm mil-Los Blancos kif ukoll minn Barcelona. Alaba lagħab 23 partita għal Bayern fil-kompetizzjonijiet kollha f'dan l-istaġun, l-aktar fil-qalba tad-difiża.